روسیا خاریجی ایشلر باخانی سرگئی لاوروو ایله آمریکا خاریجی ایشلر باخانی رکس تیلرسون اتریشین باشکندی وینده آوروپا گوونلیک و امکداش‌لیق تشکیلاتینین ۲۴.جو باخانلار شوراسینین توپلانتیسی چرچیوه‌سین‌ده بیر آرایا گلدی.
گؤروشمه‌ده، آمریکادا فعالیت گؤستره‌ن روس دیپلوماتلار و روس مئدیاسینین وضعیتی، قوزئی کره و سوریه قونولاری اله آلیندی.
روسیا خاریجی ایشلر باخانلیغیندان وئریلن یازی‌لی آچیقلامادا، لاورووون، کره یاریم آداسین‌داکی گرگین‌لیگی گون‌ده‌مه گتیردیگی قید ائدیلرک،
"روس خاریجی ایشلر باخانی، آمریکانین کره یاریم آداسی بؤلگه‌سین‌ده‌کی آددیملارین‌دان ایر‌لی گلن گرگینلیین و گرگین سؤیلملرده‌کی آرتیشین قبول ائدیلمز اولدوغونو وورغولادی" ایفاده‌لرینه یئر وئریلدی.
آچیقلامادا، لاورووون، کره یاریم آداسین‌داکی پروبلئمین یالنیز دیپلوماتیک یوللارلا حل ائدیلمه‌سی اوچون یئنی ایشلر آپاریلماسی ایستیقامتین‌ده تیلرسونا سسلندیگی وورغولاندی.
طرفلرین، سوریه‌ده‌کی ایچ ساواشی دوردورماق اوچون آتیلماسی لازیم اولان علاوه آددیملاری دا اله آلدیغی بیلدیریلن آچیقلامادا،
"طرفلر، ژنو موذاکیره‌لری و سوچی‌ده گئچیریلمه‌سی پلانلاش‌دیریلان میلی دیالوگ کنگره‌سی ده داخیل اولماق اوزره سوریه‌ده‌کی بوتون سیاسی گوج‌لری احاطه ائد‌ن داوام‌لی بیر دانیشیق پروسه‌سی قورولماسینین اؤنمینه ایشاره ائتدی" دگرلندیرمه‌سینه یئر وئریلدی.
